CELEX: 32007R0605
Language: sl
Date: 2007-06-01 00:00:00
Title: Uredba Komisije (ES) št. 605/2007 z dne 1. junija 2007 o določitvi prehodnih ukrepov za nekatera uvozna in izvozna dovoljenja za trgovino s kmetijskimi prizvodi med Skupnostjo, kakor je bila sestavljena 31. decembra 2006 , ter Bolgarijo in Romunijo

2.6.2007   
            
            
               SL
            
            
               Uradni list Evropske unije
            
            
               L 141/3
            
         
      UREDBA KOMISIJE (ES) št. 605/2007
   z dne 1. junija 2007
   o določitvi prehodnih ukrepov za nekatera uvozna in izvozna dovoljenja za trgovino s kmetijskimi prizvodi med Skupnostjo, kakor je bila sestavljena 31. decembra 2006, ter Bolgarijo in Romunijo
   KOMISIJA EVROPSKIH SKUPNOSTI JE –
   ob upoštevanju Pogodbe o pristopu Bolgarije in Romunije,
   ob upoštevanju Akta o pristopu Bolgarije in Romunije ter zlasti člena 41 Akta,
   ob upoštevanju naslednjega:
   
               (1)
            
            
               Do 31. decembra 2006 se je za trgovino s kmetijskimi proizvodi med Skupnostjo ter Bolgarijo in Romunijo zahtevala predložitev uvoznega ali izvoznega dovoljenja. Od 1. januarja 2007 naprej teh dovoljenj ni bilo več mogoče uporabljati za takšno trgovino.
            
         
               (2)
            
            
               Nekatera dovoljenja, ki so še veljavna po 1. januarju 2007, se sploh niso uporabljala ali pa so se uporabljala le delno. Obveznosti, prevzete v zvezi z navedenimi dovoljenji, je treba izpolniti, sicer bi se položene varščine zasegle. Po pristopu Bolgarije in Romunije takšnih obveznosti ni več mogoče izpolniti, zato se zdi potrebno določiti prehodni ukrep, ki bo omogočil sprostitev položenih varščin, z učinkom od datuma pristopa teh dveh držav.
            
         
               (3)
            
            
               Ukrepi, predvideni s to uredbo, so v skladu z mnenji vseh zadevnih upravljalnih odborov –
            
         SPREJELA NASLEDNJO UREDBO:
   Člen 1
   Na zahtevo zainteresiranih strani se varščine, položene za namene izdaje uvoznih in izvoznih dovoljenj ter potrdil o vnaprejšnji določitvi, sprostijo pod naslednjimi pogoji:
   
               (a)
            
            
               namembna država, država porekla ali država izvora v dovoljenjih ali potrdilih je Bolgarija ali Romunija;
            
         
               (b)
            
            
               veljavnost dovoljenj ali potrdil ni pretekla pred 1. januarjem 2007;
            
         
               (c)
            
            
               dovoljenja ali potrdila so se pred 1. januarjem 2007 uporabljala le delno ali pa se sploh niso uporabljala.
            
         Člen 2
   Ta uredba začne veljati na dan objave v Uradnem listu Evropske unije.
   Uporabljati se začne 1. januarja 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. junija 2007
      
         
            Za Komisijo
         
         Mariann FISCHER BOEL
         
         
            Članica Komisije